is de is is is ca pt en is en is en id is is is is is is pt is is is is is la is is is fr en is is is is is is is ceb is is is is hbs_lat is is is is en en sv fr de de fr is pt is is is pt is is is is is is is is is is is is is is is is is is is en is is is is is is sv is is is is is nb is is is is is is is sk is en az it is is pt is is is is is pt is is is en en
Samtök atvinnurekenda á Norðausturl. – SANA
Verður blágrýti frá Norðurþingi heitasta æðið á næstu árum?
Fyrirtækið GYG flytur í dag út blágrýti frá Höfn í Hornafirði. Framkvæmdastjóri GYG mætti í heimsókn norðausturhornið um daginn til að skoða möguleikana sem felast í jarðefnum á svæðinu en eftirspurn eftir flutning á jarðefnum á milli landa eykst jafnt og þétt. Starfsmaður AÞ hefur haft milligöngu varðandi þetta mál og leiðsagði um svæðið.
Farið var til Raufarhafnar, skoðuð þar náma og svo Melrakkasléttan keyrð og fjörugrjót skoðað. Að lokum var farið að námum, einni við Húsavík og einni á Tjörnesi. Það verður spennandi að fylgjast með hvort eitthvað verður meira úr þessari skoðunarferð.
Ertu með hugmynd? Umsóknafrestur úr sjóð North Atlantic Tourism Association
AÞ vekur athygli á að nú er opið fyrir umsóknir um styrki frá NATA, samstarfssamningi Íslands, Færeyja og Grænlands á sviði ferðamála. Veittir eru styrkir til markaðs- og þróunarverkefna annars vegar og ferðastyrkir hins vegar.
Umsóknafrestur rennur út á miðnætti 5. september. Sótt er um á vef NATA á rafrænum eyðublöðum sem þar eru.
Styrkir til tvenns konar verkefna
Í samræmi við það sem samningur landanna kveður á um er hægt að sækja um styrki til tvennskonar verkefna:
Þróunar- og markaðsverkefna í ferðaþjónustu
Ferðastyrki, t.d. vegna skólahópa, íþróttahópa eða menningarverkefna
Vakin er athygli á að stjórn NATA leggur sérstaka áherslu á umsóknir sem tengjast sjálfbærri ferðamennsku.
Styrkir til verkefna í ferðaþjónustu
Allir sem starfa að eflingu ferðaþjónustu í samstarfi landanna þriggja geta sótt um styrk að hámarki 100.000 danskar krónur, eða að hámarki 50% þeirra kostnaðarliða sem styrktir eru. Skulu umsóknir fela í sér samstarf milli einstaklinga, stofnana eða fyrirtækja í tveimur af löndunum þremur hið minnsta. Ekki eru veittir styrkir vegna launakostnaðar, ráðgjafar, útgáfu efnis eða vefsíðugerðar.
Sækja má um aðstoð á eftirfarandi sviðum ferðaþjónustu.
Til nýsköpunar- og vöruþróunar.
Til að mynda tengslanet og miðla þekkingu.
Til gæða- og umhverfismála innan ferðaþjónustunnar.
Við mat á umsóknum verður tekið tillit til eftirfarandi þátta:
Verkefnishugmyndar og gæða umsóknarinnar. Ófullgerðar umsóknir verða ekki teknar til greina.
Nýnæmis og nýsköpunargildis verkefnisins
Kostnaðaráætlunar og annarrar fjármögnunar
Styrkir vegna kynnis- og námsferða
Eitt af markmiðum samstarfssamnings um ferðamál á milli Íslands, Grænlands og Færeyja er að auka samskipti og fjölga heimsóknum á milli landanna þriggja. Hér með eru auglýstir ferðastyrkir til þeirra sem vinna að samstarfsverkefnum sem varða tvö af löndunum þremur hið minnsta. Styrkjunum er einvörðungu ætlað að standa straum af ferðakostnaði, ekki gistingu eða uppihaldi. Hámarksstyrkur á hvern einstakling er  1.000 danskar krónur vegna ferðalaga milli Íslands og Grænlands annars vegar og Íslands og Færeyja hins vegar.
Sækja má um styrk til kynnis- og námsferða eftirtaldra:
Við mat á umsóknum verður tekið tillit til eftirfarandi atriða:
Gæði umsóknar. Ófullgerðar umsóknir verða ekki teknar til greina.
Hvar er sótt um?
Allar umsóknir þurfa að berast með rafrænum hætti á þar til gerðum umsóknarblöðum sem finna má á vef NATA. Vefurinn og umsóknarformin eru bæði á dönsku og ensku.
Nánari leiðbeiningar um umsóknir á vef NATA
Opna umsóknasíðu á vef NATA
Lokafrestur til að skila umsókn er á miðnætti (GMT) 5. september 2018. Umsóknir eða fylgigögn sem berast eftir þann tíma verða ekki tekin gild. Niðurstaða stjórnar NATA um úthlutun mun liggja fyrir 12. október 2018 og munu umsækjendur fá svar þann dag. Athugið að verkefni með áætluð verklok fyrir 12. október eru ekki styrkhæf og sama á við um ferðir sem lýkur fyrir þann tíma.
Um er að ræða seinni úthlutun af tveimur á árinu 2018. Áætlað er að umsóknarfrestur vegna fyrri úthlutunar 2019 verði í febrúar 2019 en það verður auglýst sérstaklega síðar.
Nánari upplýsingar gefur starfsmaður NATA, Birita Johansen, sími 00 298 30 9900 eða í gegnum netfangið nata@industry.fo
Skrifstofur félagsins verða lokaðar frá 30. júlí til 10. ágúst vegna sumarleyfa. Opnum aftur mánudaginn 13. ágúst.
Hleypt lífi í Þingeyska matarbúrið!
Á aðalfundi Þingeyska matarbúrsins sem haldin var á Fosshótel Húsavík 2. júlí síðastliðinn var ný stjórn kosinn og hlutverk félagsins endurskoðað..
Ný stjórn félagsins er skipuð Birni Víkingi Björnssyni, Erni Loga Hákonarsyni, Guðrúnu Þ Gunnarsdóttur, Guðrúnu Tryggvadóttur, og Nönnu Steinu Höskuldsdóttur sem var kjörin formaður.
Þingeyska matarbúið er sameiginlegur vettvangur framleiðslu sem og veitingaþjónustugeirans í  Þingeyjarsýslum. Framundan er að kanna áhuga hagaðila á að halda matarmarkað á Húsavík í sumar og þjappa aðilum saman til að koma á frekari samvinnu t.d. varðandi dreifingarleiðir.
Fundurinn var góður og hugur í fólki og á næstu dögum verður hugur hagaðila enn frekar kannaður hvort að áhugi sé fyrir áframhaldandi starfi matarbúrsins.
Sigurður S. Þórarinsson og Hafdís Jósteinsdóttir hlutu hvatningarverðlaun AÞ
Frá árinu 2002 hefur Atvinnuþróunarfélag Þingeyinga árlega veitt hvatningarverðlaun í tengslum aðalfund félagsins. Markmiðið með verðlaununum er að hvetja til nýsköpunar og árangurs í rekstri með því að verðlauna það sem vel er gert á þessu sviði. Á aðalfundi AÞ, sem haldinn var á Húsavík fimmtudaginn 28. júní 2018, var þessi viðurkenning veitt í 17. sinn og hlutu hjónin Sigurður S. Þórarinsson og Hafdís Jósteinsdóttir viðurkenningu fyrir uppbyggingu á farsælum fjölskyldurekstri sem nú færist á herðar afkomenda. Meira →
1 2 … 75 Eldra →
Atvinnuþróunarfélag Þingeyinga | Garðarsbraut 5 | 640 Húsavík | Sími: 464 0415 | e-mail: atthing@atthing.is | Fax: 464 0419